作者：翁合
词牌/韵律：贺新郎

paragraphs: 世事今如许。
祗先生、寿身寿国，尚堪撑拄。
一脉宽仁忠厚意，留到如今可数。
问谁是、擎天一柱。
名节难全官职易，这娥眉、肯效争妍妒。
几而作，色斯举。
沧州万顷舟横渡。
对和风、桃花流水，一蓑烟雨。
亲得紫阳传正印，且作斯文宗主。
世望皋夔伊傅。
天意须酬平治愿，抚参同、一卷长生谱。
平治了，仙为侣。